Downloaded from MY-SUBS.MX
Elokuvassa kerrotaan alaikäisten seksuaalisesta hyväksikäytöstä.
Official MY-SUBS movies site: MY-SUBS.MX
Se voi järkyttää joitakin katsojia.
NETFLIX-DOKUMENTTI
En käytä oikeaa nimeäsi, jotta saat pysyä nimettömänä.
Käytän sinusta nimeä John R.
Piilotamme henkilöllisyytesi animaatiohahmon taakse.
Selvä.
Miten sinä ymmärrät tämän, mitä teemme tänään?
Teemme haastattelun Audrie Pottin tapauksesta.
Mistä siinä oli kyse?
Siinä oli kyse rikosjutusta,
joka liittyi syyskuun toisen päivän tapahtumiin vuonna 2012.
Audrie Pott teki itsemurhan,
ja juttuun liittyi paljon muutakin.
Koko se tapaus.
Käytän sinusta haastattelussa nimeä John B,
jotta oikea nimesi ei paljastu.
Peitämme kasvosi, jotta sinua ei tunneta.
Miten kuvailisit tapausta?
Se oli tosi rankka juttu.
Minua kiusattiin koulussa.
Minua tönittiin käytävillä ja haukuttiin raiskaajaksi.
Minua haukuttiin muillakin tosi kurjilla nimillä.
Autoni sotkettiin maalilla.
Sen takaosassa luki "Audrien tähden".
Syyttivätkö nuoret sinua Audrien kuolemasta?
Kyllä syyttivät.
Tiesitkö kuvia ottaessasi, että se oli rikos?
-Tiesitkö sen sillä hetkellä? -En tiennyt.
Meistä oli vain hauskaa pilailla koko jutulla.
Muut nuoret näkivät kuvat.
Poliisi kuulusteli koko jalkapallojoukkuetta.
Niin siinä kävi.
Tämä on tallenne numero yksi John B:n videolausunnosta.
Tapauksen nimi on Pott vastaan John B ja muut.
Tapauksen numero on 1-1-3-C-V-2-4-4-6-8-9.
Palataan ajassa taaksepäin. Juhlat olivat 3. syyskuuta 2012.
Kyllä.
Mike, ulos.
Miten kuulit juhlista?
VIDEOLAUSUNTO 6.1.2015
En muista.
Puolustajat!
En muista sitä tarkasti. Siitä on melkein neljä vuotta.
Kuulin, että Audrie ja Emily aikoivat järjestää juhlat.
Ne olivat ensimmäiset bileeni.
Olin ekalla luokalla. Olin saanut ajokortin.
Luulin olevani makea tyyppi.
Olin kavereille kuskina.
Sheilalla ja minulla oli Audrien yhteishuoltajuus.
Audrie oli pari päivää viikossa meillä, loput päivät Sheilalla.
Hän oli iloinen ja hauska tyttö.
Hän piti kepposista.
AUDRIEN ISÄ
Aloimme myöhemmin kokkailla yhdessä.
Katsoimme Food Networkia -
ja etsimme hyviä ohjeita.
Sitten kokeilimme niitä.
Hän leikki uima-altaassa ystäviensä kanssa.
Hän oli vilkas ja ystävystyi helposti.
Hän pukeutui aina säädyllisesti.
Hänellä oli rintaliivit, aluspaita ja sitten t-paita.
Hän kumartui ja tarkisti, ettei vain mitään näy.
Hän oli harvoja hyviä ystäviäni.
Olimme yläasteella erottamattomat.
Ei kulunut viikkoakaan...
AUDRIEN YSTÄVÄ
...ilman kyläilyä toisen kotona.
Kävitkö joskus Yahoo!-sivustolla, jossa oli nähtävillä -
alastomien tai puolialastomien alaikäisten tyttöjen kuvia tai valokuvia?
Kyllä.
Tiedätkö, kuka sivuston oli avannut?
Bellarminen oppilaat.
Miten sinä tiesit kyseisestä sivustosta?
Ystävien kautta.
Mitä?
Kaikki ystäväni käyttivät sitä ja kävivät sivuilla.
Milloin aloit käydä sivustolla?
Kuudennella tai seitsemännellä luokalla.
Yläastelaiset pojat olivat sinnikkäitä.
Se oli tosi omituista, kun sitä ajattelee vielä nytkin.
Tyttöihin kohdistui paineita. Heillä piti olla rinnat.
Minulla ei ollut rintoja.
Myönnän, että kehityin hitaasti.
Valmista.
Pojat eivät pyytäneet minulta kuvia,
sillä minulla ei ollut kuvattavaa.
Useimmilla tytöillä oli.
Pari ryhmämme tyttöä esiintyi kuvissa täysin alasti.
Entä Audrie?
Hän ei tehnyt sitä.
Pojat pyysivät häneltä kuvia,
koska hän oli muodokkaimpia tyttöjä luokallamme.
Luonnollisesti pojat pyysivät häneltä ensimmäisenä.
Pakotin Audrien lupaamaan: "Älä lähetä kuvia sinne ikinä.
He vain pilkkaisivat sinua, ja se olisi...
Se olisi väärin."
Säikähdin sinua.
Menimme Emilyn juhliin. Kaikki olivat humalassa.
Ihmiset retkottivat siellä täällä. Lattialla oli pizzaa.
Ihmiset pussailivat sohvilla.
Paikka ei tuntunut kivalta.
Ihmisillä oli fritsuja. He kopeloivat toisiaan.
Sellaisen näkeminen oli minulle uutta.
Audrie oli tosi humalassa.
Hän pussaili eri ihmisten kanssa.
Vein hänet yläkertaan levähtämään, mutta hän palasi alas.
Lähdin sen jälkeen kotiin, ja tilanne muuttui pahemmaksi.
Muistatko kertoneesi aiemmassa lausunnossa,
että kannoit Audrien yläkertaan?
Kyllä kai.
Muistatko kertoneesi, että hän oli sammunut?
En muista.
Kerrotko siis, että kannoit sammuneen Audrien yläkertaan -
ja että hän heräsi, kun laskit hänet vuoteelle?
Vastalause. Muotoilee lausuntoa ja on hyökkäävä.
-Kuuluuko lausuntosi niin? -Ei.
En todellakaan muista.
Et muista mitä?
Sitä, että hän... En muista, kannoinko hänet ylös.
Kerro, mitä muistat siitä, kun kävit hakemassa tussit.
Vastalause.
Muistan ehdottaneeni Audrien iholle piirtämistä,
kun näin tussit.
Piirtäminen oli vain käytännön pila.
Teimme sellaista jo pieninä. Jos joku sattui nukahtamaan,
piirsimme ihoon kuvia.
Emme tarkoittaneet pahaa. Se oli vain käytännön pila.
Audrie oli piirtänyt iholleni tunnilla aiemmin sillä viikolla.
Ja minä olin vain...
Se oli typerä temppu, mutta...
Emme yrittäneet häpäistä häntä tai olla mitenkään ilkeitä.
Tallenteen vuoksi...
Olivatko nämä sinun ja ystäväsi tekstiviestejä?
Kyllä.
Lue ne riviltä 18 alkaen ja kerro, kuka sanoo mitäkin.
Lue ne ääneen.
Ystäväni kysyy: "Mitä tapahtui?"
Vastaan: "Älä kerro Audrielle, että kerroin tästä."
Hän vastaa: "Hyvä on."
Kirjoitan: "Hän sammui. Väritimme puolet kasvoista -
ja joka puolelle kehoa.
Siinä luki... oli täällä.
Ja housuissa vaginan vieressä luki... oli täällä.
Jalassa luki 'kovempaa' ja siinä oli nuoli, joka osoitti vaginaa.
Selässä luki 'anaali' ja siinä oli nuoli, joka osoitti peffaa.
Tussin jälkiä oli joka puolella.
Se oli tosi hauskaa. Hah hah haa."
Kaverini kirjoitti: "Riisuit hänet ja piirsit joka puolelle."
Vastasin: "En vain minä, vaan kaikki jätkät."
Entä sen jälkeen?
En muista.
He sanoivat, että hänen sisällään oli jotain.
Tussi tai jotain.
He pyysivät, että tarkistan asian.
Työnsin sormet lopulta hänen sisäänsä.
Mitä näit John R:n tekevän?
Hän työnsi sormet Audrien sisään.
Kuinka pitkäksi ajaksi?
Sekunniksi.
Mitä Audrie teki, kun John R sormeili häntä?
Hän sanoi "kovempaa" ja...
...hän piti siitä.
Mistä tiedät hänen pitäneen siitä?
Hän sanoi "kovempaa" ja nauroi.
Montako kertaa -
kuulit hänen sanovan niin John R:n sormet sisällään?
-Kahdeksan. -Niinkö?
Sanoiko hän "kovempaa" kahdeksan kertaa sekunnin aikana?
Sanoi.
Miten se onnistuu?
Pystytkö sinä siihen nyt?
Vastalause.
Onnistuuko se sekunnissa?
Onko tuo paras arviosi?
Hyvä on. Hän sanoi sen kahdesti sinä aikana.
Kahdesti siis.
Kyllä.
Muistatko kertoneesi poliisille kuulustelussa,
ettet työntänyt sormiasi Audrien sisään?
Muistan.
Oliko se valhe?
Oli.
Miksi valehtelit?
Minua pelotti. Vanhempani ja asianajajani eivät olleet paikalla.
Yritin välttää ikävyyksiä.
Oletko valehdellut aiemmin välttääksesi ikävyyksiä?
Kiellä häntä vastaamasta.
En tiennyt siitä silloin.
He käyttivät tusseja, joissa on pysyvä muste.
He sotkivat hänen kasvojensa toisen puolen,
riisuivat liivit ja alushousut, piirsivät hänen sukuelimiinsä,
kirjoittivat inhottavia asioita -
ja kohdistivat häneen seksuaalista väkivaltaa.
CHATTI BOB Z:N KANSSA
En muista mitään... kerro, mitä siellä tapahtui...
CHATTI JOE X:N KANSSA
mitä muut sanovat selvitän valheet
olen ihan raivona... tiedätkö tussijutusta mitään?
CHATTI JOHN R:N KANSSA
ole kiltti ja kerro, mitä tapahtui...
CHATTI JOHN R:N KANSSA
kuka sen teki?
Hain hänet seuraavana aamuna.
Huomasin heti, että pohkeessa oli vihreän tussin jälkiä.
Kysyin, kuka häneen oli piirtänyt.
Hän keksi jonkin selityksen. "Ai, se ja se tyyppi teki jotain."
CHATTI JOHN R:N KANSSA
JohnR, haluan jutella kanssasi.
Mitä?
yksi sana - tussi
Mitä siitä?
tiedät, mitä tarkoitan.
en suutu siitä, että te piirsitte ihooni
suutun siitä, mihin ne tehtiin
tiedät, miten humalassa olin
CHATTI AUDRIE POTTIN KANSSA olit tosi himokkaana
olin sammunut, ja minulle tehtiin paskoja juttuja
ihan totta, ei kai kaikki tietävät...
voi luoja miten muka?!
Hän sanoi: "Minua pelottaa. Entä jos tein jotain, jota en halua?"
Hän ei tiennyt kuvista.
Muistan, että väli- tai ruokatunnilla -
näin poikaporukan yhdessä.
He näyttivät katsovan kännykkää.
Sanoin: "Katso tuota. He katselevat selvästi kuvaa."
Audrie näki heidät siinä.
CHATTI JOHN R:N KANSSA eihän minusta ole kuvia?
Ne on poistettu, enkä minä ottanut niitä.
Vannon, etten se ollut minä.
onko ne aivan varmasti poistettu?
On
JohnR, miksi annoit heidän tehdä niin?
tajuatko, millaisena minua pidetään?
mokasin pahasti, enkä voi tehdä asialle mitään.
kaikki mokailevat.
Audrie, tämä unohtuu viikossa.
Saratogan porukka intoilee viikon ja unohtaa sitten koko jutun.
et tajua, millaista on olla tyttö
Montako kuvaa otit Audriesta sinä iltana juhlissa?
Viiden ja kahdeksan välillä.
Audrie tutki asiaa.
Sillä ei ollut väliä, näkikö kuvat yksi tai 4 000 ihmistä.
Audrien pienessä maailmassa,
joka koostui koulun ihmisistä, kaikki näkivät kuvat.
AUDRIE POTT SEKUNTI SITTEN
Minulla on nyt maine, josta en pääse ikinä eroon.
Koko koulu tietää...
Elämäni on ohi.
Seuraavalla viikolla hän lähetti viestin puolenpäivän aikoihin.
Tekstiviestejä oli neljä tai viisi. Yhdessä luki: "En jaksa enää."
Kysyin, mitä hän tarkoitti.
Hän pyysi minua hakemaan hänet.
Tulimme kotiin, ja sanoin: "Mene sisälle.
Rauhoitu, niin juttelemme kohta."
Hän vietti suurimman osan päivästä huoneessaan tietokoneella.
Menin katsomaan, miten hän pärjää.
Koputin ovelle ja kysyin:
"Onko kaikki hyvin, Audrie?"
Hän ei vastannut.
Avasin oven.
Näin hänet.
Hän roikkui suihkusta.
Katkaisin köyden.
Yritin nostaa hänet pois ammeesta.
En saanut häntä sieltä.
Kolmisen minuuttia myöhemmin -
ensihoitajat tulivat paikalle.
Minä toistelin: "Teidän täytyy pelastaa hänet."
Minä kiiruhdin autolleni.
Ajoin suoraan sairaalaan.
Heti kun näin hänen silmänsä, tiesin hänen olevan poissa.
FALCONS-JOUKKUEEN KOTI
Santa Claran piirikunnan seriffit saapuivat Saratogan lukioon -
ja pidättivät kaksi poikaa.
Heitä syytetään kahdesta törkeästä rikoksesta -
ja seksuaalisen väkivallan käytöstä.
Valokuva pahensi Audrien tilannetta.
Sitä käytetään todisteena poikia vastaan.
Tämä tapaus ei ole ainutlaatuinen.
Nuoria, epäilyjä seksuaalisesta väkivallasta, valokuvia, some.
Juttuja alkaa olla paljon.
Entä toiset tapaukset...
Isä sanoi eräänä iltana: "Katso uutiset, Delaney."
Uutisissa puhuttiin tytöstä, jonka nimi oli Audrie Pott.
Muistan ajatelleeni, että haluan puhua hänelle.
Isä katsoi minua ja sanoi: "Hän teki itsemurhan."
Tiedän täsmälleen, miltä Audriesta tuntui.
Jopa raiskaukseni jälkeen -
tunsin joskus häpeäväni itseäni -
ja ajattelin, että huhut minusta pitävät paikkansa.
Hänen tilanteensa oli muuttunut viikossa kamalaksi.
Kunpa olisin ehtinut puhua hänelle ja sanoa,
että minä tuen häntä.
Tiedän, mitä hän joutui kokemaan.
Isä sanoi: "Joskus on vain liian myöhäistä."
Onnekseni oma itsemurhayritykseni ei onnistunut.
Mietin jälkeenpäin, miksen ottanut lisää tabletteja.
Kimppuuni käytiin ja minut raiskattiin,
mutta tapahtumat sen jälkeen olivat pahempia.
Kuviani levitettiin Facebookissa ja Twitterissä.
He tekivät hashtagejä, kuten "Delaney Henderson on huora".
Minä sain uhkauksia.
Piirisyyttäjä sanoi meille:
"Teidän pitää muuttaa, sillä henkeänne uhataan."
-Otammeko nämäkin? -Kyllä.
Muutamme nyt Floridaan.
Sen pidemmälle ei pääse.
Siirrymme länsirannikolta itärannikolle.
Olisipa joku ottanut minuun yhteyttä, kun tarvitsin sitä.
Lähettänyt vaikka Facebook-viestin.
Heti kun kuulin Daisystä,
sanoin äidilleni: "Haluan puhua hänelle.
En tiedä, miten löydän hänet, mutta minun pitää puhua hänelle."
CHATTI DAISY COLEMANIN KANSSA Hei, olen Delaney
Ystäväni kertoi minulle tarinasi.
Se on samanlainen kuin omani.
Kaksi lukiopoikaa raiskasi minut,
kun olin 16-vuotiaana bileissä humalassa...
Maryvillen lukion oppilas sai tänään syytteen -
alaikäiseen kohdistuvasta seksuaalisesta väkivallasta,
sillä hän oli maannut päihtyneen 14-vuotiaan tytön kanssa.
Nodawayn piirikunnan seriffin mukaan -
Matthew Barnettia, joka on 17-vuotias, syytetään...
Toistakin maryvilleläistä nuorta syytetään seksirikoksesta.
17-vuotiasta Jordan Zechiä syytetään -
alaikäisen seksuaalisesta hyväksikäytöstä.
Viranomaisten mukaan hän kuvasi puhelimellaan videon,
jossa 14-vuotias on yhdynnässä 17-vuotiaan miehen kanssa.
Katsotaanpa.
Kerro syntymäaikasi.
Huhtikuun 7. päivä 1994.
Kuinka vanha olet?
17.
Haluan jutella juhlista,
jotka pidit eilen kellarissanne.
Se oli 7. tammikuuta. Muistan päivän tarkasti,
koska olin voittanut ensimmäisen painiturnaukseni.
Olin siitä innoissani.
Tekstasin Jordanille:
"Pidetään hauskaa. Pelataan Call of Dutya ja juodaan parit oluet."
DAISYN VELI
Minulla oli olutta. Pyysin häntä mukaan.
Hän sanoi: "Enpä tiedä.
Matt on pyytänyt käymään."
Sanoin, ettei se haittaa, ja lähdin sitten nukkumaan.
Taisin nukahtaa kymmenen paikkeilla.
Daisyn ystävä Paige oli käymässä.
Luulin heidän katsovan elokuvaa,
mutta he olivat juoneet.
Tapasin Paigen noin kymmenvuotiaana.
Meillä oli samanlainen kuiva huumorintaju.
Me molemmat olimme erikoisia oman tien kulkijoita.
Hän oli paras ystäväni.
Luotin häneen.
Aioimme kokeilla alkoholia yhdessä.
Joimme hänen huoneessaan. Emme tehneet paljon mitään.
Joimme ainakin pienen pullon tequilaa -
sekä samalla vodkaa ja Red Bullia.
Minua alkoi oksettaa ja pyörryttää.
Menin sängylle makaamaan.
MATTY B: Tuletko juomaan ja chillaamaan
DAISY: Mitä juotavaa sinulla on
MATTY B: Vodkaa
DAISY: Keitä muita siellä on?
MATTY B: Nick, Zech ja Forney
Tekstarien lähettäjä oli isoveljeni kavereita.
Hän ja muutama veljeni ystävä -
ryyppäsivät hänen kotikellarissaan.
Olin huutosakkityttö lukion alimmalla luokalla.
Ystäväni aloittaisi lukion pian.
Ajattelimme: "Vanhemmat pojat haluavat hengailla kanssamme."
Se oli niitä juttuja.
"Olisimme tosi siistejä tyyppejä, jos tuntisimme heidät."
Uskon, että kun lähdin sinne, minä olin humalassa.
En huppelissa, vaan humalassa.
En ollut siitä silloin varma.
"Tältäkö sen pitää tuntua? Vai pitääkö sen olla erilaista?"
Ajattelin: "Juodaan vähän lisää, niin näemme, miten käy."
Hyppäsimme ikkunasta ulos.
Kävelimme heidän autolleen.
He ajoivat johonkin naapurustoon.
Kävelimme hänen kotiinsa parin takapihan kautta.
Tajusimme, että hän teki sen salaa vanhemmiltaan.
Livahdimme sisään kellarin ikkunasta.
Siellä oli viisi poikaa.
Matt, Cole, Nick, Jordan -
ja heidän nuorempi kaverinsa, joka vei Paigen Mattin siskon huoneeseen.
Meidät erotettiin toisistamme, kun pääsimme talolle.
Minut vietiin toiseen huoneeseen.
Joku sanoi, että minun pitäisi juoda koelasillinen.
"Jos juo näin paljon, on kovanaama" tai jotain sellaista.
Minulla on kolme veljeä. Kun ne pojat härnäsivät minua,
pidin sitä poikien haasteena.
"Näytän, etten ole mikään pikkutyttö."
Join koko lasillisen ja otin hörppyjä suoraan pullosta.
Ehdin juoda 11 - 12 paukkua yhteensä.
Muistan, että koira hyppäsi sohvalle ja suoraan syliini.
Sanoin jotain kovaan ääneen.
He käskivät minun olla hiljaa.
Se on viimeinen asia, jonka muistan.
Olin tosi humalassa.
Kielsin häntä joka kerta, kun hän yritti tehdä jotain.
Työnsin hänen kätensä pois monta kertaa.
Tein hyvin selväksi, etten halua tehdä sitä,
mutta hän raiskasi minut.
En tiedä. Toivon, että olisin tehnyt muutakin.
Vastustellut paljon enemmän.
Mutta kuka tietää, mitä sitten olisi tapahtunut?
Kuulin huoneeseen, kun he puhuivat ja ryyppäsivät olohuoneessa.
Sitten siellä oli hiljaista.
Matt vei hänet huoneeseen. Oli hiljaista, kunnes tulin takaisin.
Tulin sinne takaisin ja...
He käskivät odottaa sohvalla.
Aina kun he avasivat oven...
Daisy makasi siellä.
Puoliksi sängyllä, puoliksi lattialla.
Hän ei voinut puhua.
Hän ei voinut oikein liikkua.
Hän oli sekava.
He päättivät nostaa hänet ylös -
ja työntää hänet ikkunasta ulos, sillä hän ei pysynyt jaloillaan.
He raahasivat hänet autolle.
He miettivät autossa hermostuneina,
miten meidät saa kotiin niin, etteivät Daisyn veljet herää.
He sanoivat minulle:
"Ei hätää. Vahdimme häntä, kunnes hän vähän selvenee."
He käskivät minun mennä kotiin nukkumaan.
Menin sisälle ja sammuin melkein heti.
Hyvää huomenta, Maryville. Päivä alkaa kylmänä.
Viisi astetta pakkasta, mutta lämpötila kohoaa kuuteen lämpöasteeseen.
Myöhemmin illalla saamme taas pakkasta...
Vähän ennen viittä aamulla kuulin ulkoa ääntä.
Menimme etuovelle. Daisy makasi pihalla.
DAISYN ÄITI
Hänellä oli verkkarit ja t-paita,
ja hänen märät hiuksensa olivat jäätyneet maahan kiinni.
TODISTUSAINEISTOKUVA
Kannoimme hänet sisään ja käärimme hänet huopaan.
Hän ei ollut tajuton mutta ei myöskään täysin tajuissaan.
Hän ei pystynyt puhumaan eikä liikkumaan eikä hän voinut vastata.
Hätäännyin: "Entä Paige? Jäikö hän jonnekin ulos?"
Minulta kyseltiin asioita,
ja yritin selvittää, mistä oli kyse,
enkä ensin tajunnut, mitä oli oikein tekeillä.
Aloin täyttää kylpyammetta haalealla vedellä -
ja riisua Daisyä.
Huomasin silloin, että hänen ihonsa oli todella punainen -
tietyistä paikoista...
Jalkovälistä ja reisien alueelta.
Se sai minut epäilemään,
että oli tapahtunut jotain muutakin.
NIMI: COLEMAN, DAISY
Vein Daisyn sairaalaan, jossa hänet tutkittiin tarkasti.
EPÄILLÄÄN SEKSUAALISTA VÄKIVALTAA 14-VUOTIAS TYTTÖ
He ottivat näytteitä ja juttelivat Daisylle ja Paigelle.
HÄN OLI TOIMINTAKYVYTÖN
Pieni repeämä välilihassa Pieni repeämä häpyhuulien alla
Veren alkoholipitoisuus mitattiin. Pitoisuus oli 1,349 promillea.
Siitä näkee selvästi, että kun he jättivät hänet pihalle,
hän oli lähellä koomaa.
Hänellä oli melkein alkoholimyrkytys.
POTILAS EI MUISTA TAPAHTUMAA
Kun pääsin sairaalaan,
en muistanut, mitä oli tapahtunut.
Ensimmäinen lausuntoni poliisille oli epämääräinen.
Olin varmasti aika sekaisin ja hämilläni koko tilanteesta.
Daisyn puhelin oli pihalla lumessa.
Yksi kenkä oli sen vierellä, toinen kolmen metrin päässä.
Kuivasin puhelimen lahkeeseeni.
Kävimme viestejä läpi. Ensimmäinen nimi oli Matty B.
Minä tiesin helkkarin varmasti,
että kyseessä oli Matt Barnett.
MARYVILLEN LUKIO
Minulle ei ollut yllätys, että juuri Matt -
oli halunnut maata sisareni kanssa.
Mutta se seikka, että...
Pidin Nickiä ja Colea parhaimpina ystävinäni,
ja Jordan oli joukkuekaveri, jonka kanssa treenasin joka päivä.
Jordan olisi voinut lähettää minulle tekstarin:
"Miksi siskosi on Mattin luona?"
Mutta Jordan, Nick ja Cole eivät ilmoittaneet minulle.
Soitin Nickille ja sanoin:
"Meidän pitää jutella. Olit paikalla. Mitä tapahtui?"
Ajoin hänen kotinsa luo ja lähetin viestin: "Olen täällä."
Ei vastausta. Soitin hänelle. Ei vastausta.
Minä raivostuin siitä -
ja käskin äidin soittaa poliisille.
TODISTUSAINEISTOKUVA
Koska asuimme juuri kaupungin rajojen ulkopuolella,
kirjaimellisesti rajalla,
asia kuului periaatteessa seriffille,
kun soitimme hätänumeroon.
-Olet aina sillä puolella. -Tälläkö?
Toisella puolella.
Odota. Minä haluan... Antaa olla.
Kaipa se on Keskilännen tapa.
Kaikki heiluttelevat yhtä sormea.
SERIFFI, NODAWAYN PIIRIKUNTA
Monet suvut ovat olleet täällä sukupolvien ajan.
Ne ovat juurtuneet tänne.
Kaikki ovat jollain tapaa yhteydessä toisiinsa.
Täytyy olla varovainen,
sillä aina ei voi tietää, kuka on sukua kenelle.
-Nähdään myöhemmin. -Hei.
Lasten on hyvä kasvaa pikkukaupungissa.
Tyttäret ovat vain...
Olen melko varma, että he yrittävät tappaa minut.
Minut valittiin seriffiksi vuonna 2008.
Ja uudelleen vuonna 2012.
En halua kuulostaa Harry Trumanin kliseeltä,
mutta minä vastaan päätöksistä. Yläpuolellani ei ole ketään.
Kaduilla on turvallista kulkea öisin.
Ei tarvitse pelätä, että joku hyökkää kimppuun,
iskee uhriaan päähän ja vie lompakon.
Emme toki halua luulotella,
ettei täällä tapahdu asioita,
mutta yritämme keskittyä ennaltaehkäisyyn -
ja ongelmien pikaiseen ratkaisuun.
NODAWAYN PIIRIKUNNAN VANKILA
Seksuaalinen väkivalta -
saa meidät kyllä raivostumaan.
Tyttöjen antamien tietojen perusteella -
laadimme listan ihmisistä, jotka olivat talossa paikalla.
Pystyimme pidättämään heidät ja jatkamaan tutkintaa siitä.
PÄÄLLIKKÖ, SERIFFIN TOIMISTO
Kerro juhlista, jotka pidit kellarissasi.
Siellä oli aluksi kolme kundia.
Keitä he olivat?
En halua kertoa nimiä.
Hyvä on.
Me otimme rennosti ja katsoimme Netflixiä, mutta...
Oletan, että tässä on kyse Daisystä. (alaikäisen nimi poistettu)
Daisy Colemanista?
Hän tuli sinne. Hän tekstasi minulle ja halusi hengailla.
Hän tuli sinne. Me kävimme hakemassa heidät.
Heidät?
Hänellä oli ystävä mukana. En tiedä ystävän nimeä.
Selvä.
He tulivat kämpilleni ja ottivat rennosti.
He olivat juoneet aiemmin.
Daisyn kotona.
Hän tuli sinne, ja hengailimme jonkin aikaa.
Hänelle tuli huono olo. Hän alkoi itkeä.
Sitten hän halusi juoda lisää.
Kun toimme hänet kotiin, hän vain itki.
Hän ei halunnut kävellä.
Veimme heidät talolle ja jätimme heidät siihen.
Hän aikoi huolehtia Daisystä.
Hän aikoi jäädä, kunnes tämän olo parani.
Hyvä on.
Veitte heidät turvallisesti kotiin. Hyvä.
TODISTUSAINEISTOKUVA: NODAWAYN PIIRIKUNNAN SERIFFI
Oliko hän humalassa, kun haitte hänet?
Ei humalassa.
-Hiprakassa? -Joo.
Joiko hän luonasi?
-Vähän. -Alkoholia?
-Hän joi vähän. -Kellarissasi? Hyvä on.
-Se ei ollut... -En syyttele.
Selvitän vain tapahtumia.
Hän joi luullakseni vain pari paukkua.
-Sinun luonasiko? -Niin.
Esitän nyt toisen kysymyksen.
Kuka harrasti seksiä Daisyn kanssa?
Kuuntele.
Kerro kaikki rehellisesti.
-Minä. -Niinkö? Entä muut?
Eivät muut.
Missä sinä ja Daisy harrastitte seksiä?
Huoneessani.
Kielsikö hän haluavansa seksiä?
Ei kieltänyt.
Oliko hän umpikännissä?
Ei ollut, kun harrastimme seksiä.
Hän alkoi juoda sen jälkeen.
Ymmärrän.
Keitä muita siellä oli?
Sinun on aika kertoa nimet.
Cole Forney, Nick Groumoutis ja Jordan Zech.
Ja mitkä heidän nimensä ovat? Daisy ja Paige.
-Tiedät hänen nimensä. -Joo.
Väitit äsken, ettet tiedä hänen nimeään.
Kysyn jotain. Toinen tyttö, Paige.
Jos et tuntisi häntä -
ja näkisit hänet kadulla, minkä ikäiseksi arvioisit hänet?
Noin 14-vuotiaaksi.
-Arvelet hänet 14-vuotiaaksi. -Niin.
Minusta hän näyttää 8-vuotiaalta.
Tiedätkö Daisyn ja Paigen iän?
Daisy sanoi olevansa 14-vuotias.
-Harrastit seksiä 14-vuotiaan kanssa. -Joo, hän taisi sanoa olevansa 14-vuotias.
EPÄILTY PIDÄTETTY TEINISEKSIJUTUSSA
MATTHEW BARNETT, 17, PIDÄTETTY
Saimme hätäpuhelun, kuulustelimme uhreja,
kuulustelimme epäiltyjä, pidätimme ihmisiä...
Siihen meni neljä tuntia. Se on nopeaa toimintaa.
Menimme maanantaina kouluun.
Kaikki oli muuttunut täysin perjantaista.
Sinä edellisenä perjantaina...
Koulu oli jakautunut.
Istuin yleensä aina ison porukan keskellä.
Pidin joukkuekavereita ystävinäni.
Nyt minulla ei ollut enää ketään.
Kuuluin urheilijoiden porukkaan. Olin eri tähtikokoonpanoissa,
mutta kun raiskaus tapahtui, menetin aivan kaiken.
Olin yhtäkkiä "Daisyn veli".
TYTTÖ TULI 30. MAALISKUUTA 1997
Meille tuli tyttö. Catherine Daisy.
Nappaa äiti kiinni.
DAISYN ISÄ
Mike oli sähköinsinööri, kun me tapasimme.
Opiskelin eläinlääkäriksi.
Hän kertoi halunneensa opiskella lääkäriksi.
Seuraavien...
Neljä vuotta lääkistä ja sitten kandina oloa ja harjoittelua.
Minä elätin perheen, ja me saimme -
lapsia vajaan kahden vuoden välein.
Sisko syö jäätelöä.
12. TAMMIKUUTA 1999
Äiti.
Luulin ennen isän kuolemaa, ettei hän voi millään kuolla.
Hän on liian iso ja vahva.
Hänelle ei voi tapahtua mitään.
Siinä on synttärisankarimme. Sano "muikku".
Pidän tästä 20 vuoden päästä,
kun näen lähikuvan Daisystä.
Olin silloin 9-vuotias.
Olimme menossa painiturnaukseen.
Tielle oli ilmestynyt mustaa jäätä.
Ajoimme jään yli, ja isä menetti auton hallinnan.
Automme päätyi rotkon pohjalle ylösalaisin.
Pääsimme sairaalaan, ja odotin siellä pari kolme tuntia.
Odotin sellaista Disney-elokuvien unelmaa,
jossa hän herää henkiin.
Mutta hän ei herännyt.
Se oli aluksi suuri järkytys.
Kaikilla oli rankka vuosi.
Daisy oli ollut läheinen isänsä kanssa.
Hän oli isin tyttö.
Mike keinutti hänet uneen,
ja hän istui Miken sylissä aamuisin.
Minua huolestutti, miten Daisy pärjäisi.
Emme halunneet poistaa Miken muistoa tai hänen valokuviaan,
mutta oli vaikea nähdä onnettomuuspaikka -
tai hänen vastaanottonsa, joka oli nykyään virastorakennus.
TRI MICHAEL COLEMAN
Päätimme, ettemme halua enää elää haamujen keskellä.
Päätimme muuttaa johonkin lähistölle -
ja sopivan pieneen paikkaan, etteivät lapset järkyttyisi liikaa.
He voisivat edelleen tavata ystäviään.
Etsimme uutta kotia isän kuoleman jälkeen.
Päätimme muuttaa Maryvilleen.
Se oli juuri sopiva ja sellainen kuin halusimme.
Albanyyn oli tunnin matka.
Se oli tarpeeksi suuri kaupunki,
jotta siellä sai olla rauhassa.
Jalkapallojoukkueella oli osavaltion mestaruus.
Tiesin, että pääsen pelaamaan tosi hyvää jalkapalloa,
joten ihastuin kaikkeen ikihyväksi.
Sain olla oma itseni, eikä se liittynyt -
mihinkään murhenäytelmään.
Viime vuonna lukio ja yliopisto,
jokaisen vuoden joukkueet,
eivät hävinneet yhtään peliä.
PORMESTARI 2013 - 2014
60 voittoa, 0 häviötä.
Alan nyt hempeillä, mutta se oli amerikkalainen pikkukaupunki.
Sellaisia me ja minä olemme, ja olen ylpeä sellaisesta.
Se oli meille uusi askel, ja meillä kaikilla oli kevyempi olo.
No niin, kultaseni.
Siitä saa voimia.
Koko perhe tuki toisiaan. Meillä oli voitokas ja vahva olo.
Olimme jonkin aikaan onnellisia.
Hyvä.
Juuri kun asiamme alkoivat sujua, Daisyn raiskaus tapahtui.
Maryville oli ollut minulle ja perheellemme kuin siunaus.
Se kaikki hävisi yhdessä yössä.
PAIKALLISIA NUORIA SYYTETÄÄN SEKSUAALISESTA VÄKIVALLASTA
15-VUOTIAS POIKA MYÖNTÄÄ RAISKAUKSEN HERRA BARNETTIN KELLARISSA
Tiedäthän Jay Z:n, joka kirjoitetaan J-A-Y-Z?
-Joo. -Teen saman D-kirjaimella.
Se on siis kuin Day-Z.
-Missä sakset ovat? -Kuule, lopeta ruikutus.
Ostin sinulle t-paidan, jossa on kimallekirjaimia, ja sinä valitat.
Maksan koulunkäyntisi. Ruokin ja puen sinut.
Hankin katon pääsi päälle, mutta sinä nalkutat.
Paigen tapaus on sujunut sekä hyvin että huonosti.
Paigen raiskannut poika joutui oikeuteen.
Tuomari kysyi häneltä, raiskasiko hän Paigen.
PAIGEN ÄITI
Poika myönsi teon. "Oliko Paige humalassa?"
Poika myönsi sen. "Kielsikö Paige koskemasta?"
Poika myönsi sen.
Hän oli ainoa niistä pojista, joka myönsi tekonsa.
Se auttoi Paigea toipumaan.
Älä yritä juksata.
Mutta samalla hän kantoi syyllisyyttä Daisyn kohtalosta.
Onnistui.
Olin aivan järkyttynyt.
Luulin, ettei minulle tapahdu mitään pahaa ikinä.
Luulin, että isän kuoltua -
minä olin kärsinyt tarpeeksi, ja saisin nyt elää -
voittamatonta elämää.
Se on teinin typerää ajattelua.
Kukaan ei ole voittamaton.
Ihmiset hyökkäsivät kimppuuni sanoilla.
Monet sanoivat asioita ja väittivät minua valehtelijaksi.
Minun käskettiin vaieta, koska voisin sotkea koko jutun.
Halusin puolustautua, sillä kovinkaan moni ei puolustanut minua.
Eräänä päivänä siskoni kävi vessassa ja oli palaamassa luokkaan.
Luokallani oleva poika päätti haukkua häntä "valehtelevaksi huoraksi" -
ja huutaa sen käytävällä.
Siskoni kuuli sen ja palasi itkien vessaan.
En voi kertoa, mitä ajattelin silloin.
Sanoin pojalle jotain tähän tyyliin:
"Älä sano noin enää ikinä."
Hän oli pelkkä rääpäle,
joka olisi ollut helppo pieksää.
Kuulin epämääräisen huhun siitä,
että koko jutusta oli kuulemma olemassa video.
MITÄ OLET VALMIS KESTÄMÄÄN
Eräs tuttu, jolle vielä puhun,
oli nähnyt sen ja sai kuulla, että video oli jakelussa.
Kuva oli kuulemma epäselvä ja tosi pimeä.
Sitten se muuttuu selvemmäksi.
Matt on siskoni päällä, ja siskoni makaa siinä...
velttona ja lähes toimintakyvyttömänä.
HIRVIÖITÄ TEHDÄÄN SELLAISEKSI EI SYNNYTÄ
Tuttuni sanoi, ettei sitä kannata katsoa,
sillä jos näkisin sen, tapahtuisi jotain kamalaa.
SERIFFI
En ole yhtä nuori, terävä ja fiksu kuin te nuoret tyypit.
Mutta en ole typerä.
En esitä kysymyksiä, joihin en tiedä vastauksia.
Kerro siitä videosta.
Se video poistettiin. Minä en kuvannut sitä.
Ystäväni kuvasi sen. Se on 5 - 10 sekuntia pitkä.
Kuka sen kuvasi?
Jordan.
Katsoimme telkkaa.
He olivat huoneessa.
Halusimme tietää, mitä siellä tapahtui.
Siellä oli valot päällä, enkä tiennyt, mitä tapahtui.
Raotin ovea, kuten sanoitte.
Nick antoi puhelimensa.
Kuvasin videon.
Onko siinä alastomuutta?
Heillä ei ollut housuja.
Vai niin. Unohdit kertoa siitä aiemmalla kerralla.
Joo, minä vain...
Poistitko videon puhelimestasi?
Joo. En halunnut säilyttää sitä.
Ei ihme.
Ketkä näkivät sen?
Minä, Jordan, Matt ja Cole.
-Katsoitteko sen? -Joo.
Otan puhelimesi tänne talteen. En voi muutakaan.
En osaa sammuttaa tätä, joten pyydän sinua tekemään sen.
Muutama tunti hätäpuhelun jälkeen -
pojan puhelin oli todistusaineistoa.
Se lähetettiin rikostekniseen laboratorioon Kansas Cityyn.
Heidän mukaansa video oli tosiaankin poistettu.
Applen tietokoneiden taian ansiosta -
poistetut tiedostot ovat poissa.
Ne eivät ole kuin tavalliset tietokoneet tai Android-puhelimet,
joissa voi palata taaksepäin... Väisty siitä.
Joissa poistetut tiedostot voi saada takaisin.
Poistetut tiedot ovat todella poissa.
Ne, jotka väittävät nähneensä videon, joka kiertää näytteillä...
Tätä ei voi sanoa kauniisti. He valehtelevat.
Tähän juttuun liittyy valitettavasti monia,
jotka keksivät tarinoita omasta päästään.
En halua syytellä ketään.
Joidenkin tilannetta hyödyttää se,
että he keksivät asioita, joita ei ole oikeasti olemassa.
Ei kannata aliarvioida ihmisten huomionkipeyttä.
Varsinkin tyttöjen kohdalla.
Tyttöihin kohdistuu paineita.
Heidän pitää olla sieviä, tykättyjä ja suosittuja.
Se ei ole reilua, mutta yhteiskunta toimii sillä tavalla.
-Darren tässä. -Olen Melinda Coleman.
-Mitä kuuluu? -Hyvää. Entä itsellesi?
Ihan hyvää.
En ole kuullut mitään.
En tiedä, miten tutkinta edistyy,
ja halusin vain pysyä ajan tasalla, jos se vain sopii.
Juttu on käsiteltävänä.
Kaikki tehdään järjestyksessä.
Asiaa käsitellään yhä uudelleen.
Tuomioistuin voi puida asiaa vaikka...
Se voi viedä kirjaimellisesti kuukausia.
Selvä. Ja mitä siihen puhelimeen tulee,
ette siis löytäneet videota -
ettekä saaneet siitä mitään irti.
Ei yhtään mitään.
Selvä.
Kun haluat kysyä lisää, voit soittaa minulle.
Selvä. Kiitoksia.
Hyvä on. Pärjäile. Hei hei.
Soitin seriffille ja syyttäjälle.
He sanoivat kaiken olevan kunnossa.
Juttua käsiteltäisiin vielä kuukausia.
Kävin kotimatkalla ruokakaupassa.
Robin, sen toisen raiskatun tytön äiti, soitti minulle.
"Syytteistä luovuttiin tänään."
Kahteen nuoreen kohdistuvista raiskaussyytteistä on luovuttu.
Piirikunnan syyttäjä hylkäsi Matthew Barnettin raiskaussyytteen -
ja Jordan Zechin alaikäiseen kohdistuneen hyväksikäyttösyytteen.
Rice ei usko pystyvänsä kiistatta todistamaan nuorten syytteitä todeksi.
Meillä oli kaikki lääketieteelliset ja muut tiedot,
joiden perusteella voimme tehdä päätöksen.
Olen täysin varma, että päätöksemme oli oikea.
Oli oikein hylätä syytteet.
Tiedättekö mitä? He valehtelevat.
Luulin, että oli kyse vain niistä pojista,
mutta juttu menee syvemmälle.
Asia on poliittinen.
Barnettin suku tunnetaan Missourin luoteisalueilla.
Isoisä on entinen osavaltion edustaja -
ja entinen liikkuvan poliisin konstaapeli.
En halua sanoa päätöksen johtuneen siitä, mutta kyllä se johtui.
KAUPUNGINTALO
MARYVILLEN KAUPUNKI
Pikkukaupungissa -
kaikki ovat sukua toisilleen ja liittyvät jotenkin yhteen.
Lainvalvojien keskuudessa on silloin vaikeampaa -
erottaa työ kaikesta siitä.
Oli tärkeämpää suojella poikia kuin etsiä oikeutta tytöille.
Yhteisön esikuvia ei halua nähdä pulassa.
Heistä ei halua ajatella sellaista.
He ovat pikkukaupungin sankareita.
Voi kai sanoa - jos näin voi sanoa - että "väärä" poika raiskasi hänet.
Erästä asiaa on paisuteltu aivan liikaa -
tässä jutussa.
Kaikki haluavat puhua "raiskauksesta".
Se on suosittu sana.
Maryvillen raiskaus, Colemanin raiskaus.
Sen illan tapahtumat eivät millään muotoa -
täytä raiskaus-nimisen rikoksen määritelmää.
Olimmepa siitä samaa mieltä tai emme,
sen ikäiset ihmiset täällä Missourin osavaltiossa -
voivat harrastaa seksiä yhteisymmärryksessä.
Raiskaus-niminen rikos on väkivalloin pakottamista.
Sitä ei tapahtunut.
Eikö ole pakottamista,
kun harrastaa seksiä tajuttoman tai osittain tajuttoman kanssa?
Se on aivan...
eri asia...
Se on asia, jota lakimiehet ja lainsäätäjät saavat selvitellä.
Jotkin tärkeät tiedotusvälineet kirjoittivat siitä.
Me raportoimme siitä, ja uutisemme levisi somessa.
Silloin puhkesi oikea tulimyrsky ja osapuolia alettiin painostaa.
KOMMENTTEJA
oikeus Nodawayn piirikunnassa on pielessä
Koko kaupunki on kiero!
Hirveä tragedia! [Syyttäjä] Rice ja seriffi pitää erottaa!
Maryvilleläiset saavat ansionsa mukaan.
Tilanne pahetkoon.
Kaksi nuorta tyttöä raiskattiin Maryvillessä, Missourissa.
Lukion jalkapallotähti, osavaltion virkamiehen pojanpoika,
vapautettiin syytteistä.
Miten maryvilleläiset saavat öisin nukuttua?
Nettiaktivistiryhmä Anonymous on vaatinut tutkimusta -
tapauksen käsittelystä.
Mielenosoittajat kokoontuvat ensi viikolla kaupunkiin.
Missourin varakuvernööri -
kehottaa osavaltion ja piirikunnan syyttäjiä -
kokoamaan suuren valamiehistön tutkimaan hylättyä tapausta.
En tiedä, tarvitsiko koko maan tulla tähän mukaan.
Olisin halunnut vain muutaman ihmisen huomion,
jotta asialle olisi voitu tehdä jotain.
Puhuin ihmisille kaupungilla ja koulussa.
Ihmiset olivat erittäin epäluuloisia,
kun pyysin heitä puhumaan tapauksesta.
On pelottavaa,
kun aukio on täynnä ihmisiä,
jotka väittävät kaupunkiamme karmeaksi loukoksi.
He eivät tiedä.
Me tiedämme, keitä me olemme, ja se riittää meille.
IKÄVÄÄ HUOMIOTA MARYVILLELLE
Meistä luotiin kuva, joka ei mielestäni kuvasta meitä.
TWITTER KUOHUU
Jos googlettaa "Maryvillen",
löytää satoja erilaisia viestejä.
Monet täkäläiset eivät ilahdu lukemastaan.
He kokevat viestit jopa uhkaavina.
Mitä tyttö oletti tapahtuvan, kun hän livahti ulos aamuyhdeltä?
Näen selviä merkkejä siitä, että tyttö valehtelee.
MIELENOSOITUS
Se jakoi kaupungin kahtia.
Jotkut uskoivat Daisyn kertomuksen.
Vastassa olivat Barnettit tukijoineen, jotka olivat hyvin ilkeitä.
"Kun epäoikeudenmukaisuus koskettaa yhteisön jäsentä,
se koskettaa koko yhteisöä.
Daisy ja Paige, tulimme tueksenne."
Uusi käänne -
kansallista huomiota herättäneessä Maryvillen raiskausjutussa.
Jacksonin piirikunnan syyttäjä -
johtaa tapauksen toista tutkintaa.
Olin innoissani.
Saisin tavata jonkun,
joka on kiinnostunut tapauksesta ja haluaa tutkia sitä.
KAUPUNGINTALO
Rakensimme 20 vuotta sitten neljän neliökilometrin järven,
josta on tullut suosittu retkeilypaikka.
Sen luona on laadukas golfkenttä,
ja se on yksi sadasta parhaasta kalastuspaikasta koko maassa.
Mutta tullaanko siitä tekemään juttuja? Ei tulla.
Sitten tapahtuu tällaista, ja kaikki kaatuu niskaamme.
JACKSONIN PIIRIKUNNAN SYYTTÄJÄ
Kun tänne soitetaan,
ja joku sanoo jonkun tuomarin soittavan,
silloin jätetään kaikki muu -
ja puhutaan tuomarille.
Tuomari kertoi nimensä.
ERIKOISSYYTTÄJÄ
Hän oli Nodawayn piirikunnasta. Minä vain...
Lannistuin hieman, koska ajattelin:
"Tiedän, miksi te soitatte."
NODAWAYN PIIRIKUNTA
MISSOURIN OSAVALTIO VS. MATTHEW BARNETT, VASTAAJA
Kun juttu on rakennettu uhrin todistuksen pohjalle,
se voi olla hankala.
Yritin silloin etsiä lisää todistusaineistoa.
NAISEN RAISKAUSTUTKIMUS
Saatavilla oleva raiskaustutkimus -
ei paljastanut mitään uutta ja mullistavaa.
Yritimme löytää pojan puhelimen.
"Oliko se ollut olemassa?
Saisimmeko sen takaisin?"
Se ei kuitenkaan onnistunut.
Missä kunnossa juttu oli, kun te saitte sen?
Kysyn mielipidettänne syyttäjänä.
En halua vastata tuohon kysymykseen.
Tutkinnan lopussa uskoin,
että pääsimme niin pitkälle kuin sillä todistusaineistolla oli mahdollista.
Sellainen ei kerro aina kaikkea.
Mutta tässä tapauksessa -
minun mielestäni tuomio, johon minä pyrin...
Tiesin aineiston riittävän siihen.
Herra Barnett myönsi syyllisyytensä alaikäisen hyvinvoinnin vaarantamiseen.
Tässä tapauksessa -
todistusaineistomme ei riittänyt raiskaustuomioon.
BARNETT MYÖNTÄÄ LIEVÄN RIKOKSEN
SAI KAKSI VUOTTA EHDONALAISTA
Nämä ovat vaikeita juttuja.
Niiden faktat ovat vaikeita.
Lain asettamat vaatimukset ovat vaikeita täyttää.
Kun Jean Baker julisti tuomion,
se oli raskasta.
Me odotimme tulosta,
tutkinnan tuottamaa tulosta, ja sitä, mitä oli saatu aikaan.
Kun saimme tietää ehdonalaisesta tuomiosta,
sitä oli vaikea kestää.
"JUTTU ON PÄÄTTYNYT": EI RAISKAUSTUOMIOTA MARYVILLESSÄ
Sikäli kun minä tiedän, ainoastaan pojat ovat päättäneet -
unohtaa koko jutun ja haluavat jatkaa elämäänsä -
ja pyrkiä kohti tavoitteitaan.
Nuorimpaa poikaa lukuun ottamatta,
joka pärjää tietääkseni lukiossa hyvin,
muut pojat ovat menossa yliopistoon -
ja yrittävät pärjätä siellä.
Eräs asia on yhteiskunnassamme pahasti pielessä.
Syytämme aina poikia. He eivät ole aina syypäitä.
Tytöt ovat tässä maailmassa yhtä syyllisiä kuin pojat.
Jokaisen täytyy vastata osuudestaan.
Jokaisen täytyy yrittää enemmän.
Olen samaa mieltä.
Mutta tässä jutussa rikoksen tekivät pojat.
Tekivätkö?
Ollaan kiitollisia että oikeus voitti #jordanjamattovatvapaita
#jordanjamattovatvapaita... Niin. Sen siitä saa, kun on huora :)
anteeksi...
#vihaandaisyä toivottavasti hän saa ansionsa mukaan
Koulu palaa normaaliin elämään #jordanjamattovatvapaita
Kun syytteistä luovuttiin, asiat alkoivat tapahtua.
Somessa riehuttiin, ja minä jouduin tappeluihin.
Minua inhotti mennä kouluun ja näyttäytyä ihmisille.
En kestänyt sitä enää.
Halusin tapella kaikkien kanssa.
Halusin, että minua uskotaan.
kundit, mulkkuna olo ei tee omasta isompaa..
jotkut tarvitsevat yläfemman... päin naamaa... tuolilla...
Nauran tälläkin hetkellä #daisyonvalehtelija
Ne tytöt ovat saastaisia huoria #köyhyysedessä
He EIVÄT ole raiskaajia #huora
Turpa kiinni, ääliöt, jotka uskovat tietyn perheen keksimiä
paskajuttuja. Nyt #jordanjamattovatvapaita... haistakaa v
Minulla oli jo haava, joka oli revitty auki.
Olin haavoittuva ja koin kaikenlaista kurjaa,
ja sitten ihmiset hyökkäsivät kimppuuni.
Se teki kiusaamisesta pahempaa.
Onneksi Daisy vaihtoi koulua
#vihaandaisyä
Hän myönsi tarjonneensa seksiä viinaa vastaan...
Hän on yhtä syyllinen.
toivottavasti hän tajuaa vaikuttavansa typerältä
myötätuntoa ei tipu
Siinä kaikki #jordanjamattovatvapaita
Sitä alkaa uskoa, että kaikki ne asiat pitävätkin paikkansa.
Käsitys omasta itsestä muuttuu täysin.
Muutuin pelkäksi kuoreksi.
Sitä alkaa melkein ajatella, että asiat korjaantuvat itsemurhalla,
mikä ei ole tietenkään totta,
mutta pimeästä nurkasta ei näe muuta,
jos ei katso valoon päin.
Sen jälkeen taloomme alkoi kohdistua ilkivaltaa.
Jotkut uhkasivat hakata lapsemme.
Menetin työpaikkani jutun takia.
Sitten Maryvillessä ollut talomme poltettiin.
Sitä oli...
todella vaikea uskoa.
TRI MICHAEL COLEMAN
Palasimme Albanyyn.
Meillä oli siellä talo,
ja luulin lasten olevan siellä turvassa.
Daisy pysyi alussa vahvana, mutta sitten hän alkoi horjua -
ja vajosi todella synkkään paikkaan.
Hän alkoi pitää itseään syyllisenä ja koki,
että hänen olisi pitänyt tehdä jotain.
Hän käänsi kaiken sisimpäänsä.
Hän värjäsi hiuksensa mustaksi ja ajoi osan pois.
Hän poltti ihoaan.
Ja yläkerran jokainen ovi on potkittu hajalle...
sillä olemme pelastaneet hänet yliannostukselta monta kertaa.
Kaikki ovat osittain kuolleita sisimmältään
joskus mietin, miksi edes yritän...
pitäisi ehkä luovuttaa...
kerro, miten kaikki maailmassa on syytäni
miten kehtaat surra, kun olen poissa?
Olet menettänyt kaiken, olet elävä painajainen<3
Olen kyllästynyt menettämään kaiken, jota rakastan.
Ja jos hyppään... anna minun vajota... ole kiltti.
Suutele sulkeutuvia silmiäni, auta minut uneen.
Paine täydellisyyteen on vahvempi -
kuin rakkaus tässä maailmassa...
Kaikista maailman asioista... miksi minusta tuli tämä?
CHATTI
DELANEY HENDERSON ÄSKEN
Olen saanut samanlaisia uhkauksia, viestejä, pelottavia kohtaamisia,
kokenut samoja tunteita, kun haluan kaiken päättyvän.
Haluan, ettet ole enää yksin. Olen tässä
Kiitos, tuo on tosi tärkeää!
Odotan tapaamistasi kovasti! (:
Missä tarkalleen ottaen?
Paranevatko ne?
Varmista...
Tuo kirvelee.
Kun tapasin Daisyn viimeinkin...
Se lohdutti, sillä en ollut yksin.
Tuo tuntuu mahtavalta. Voi hitto.
Daisy tatuoi minuun puolipisteen,
joka muistuttaa minua siitä, ettei tarinani ole ikinä ohi.
Tarinani ei ole vielä ohi. Tämä on kuin lauseessa.
Puolipiste tarkoittaa lauseessa sitä, ettei se ole vielä lopussa.
Voinko halata? Olen Angela.
Kiitos, että tulit.
Tämä on aivan uusi juttu.
Nämä naiset ja heidän äitinsä kokoontuvat.
He ovat muuttaneet asioita.
Tämä on pelottavaa, mutta siksi julkistamme tarinamme -
muille äideille ja asian kokeneille lukiolaisille,
jotta he tietävät, etteivät ole yksin ja että tällaista sattuu usein.
Kuka vain voi aloittaa.
Minä voin aloittaa.
Olin 16-vuotias, kun vanhempani olivat yön poissa.
Kaksi tyttökaveriani aikoi tulla meille yöksi.
En tiennyt heidän kutsuneen kolme poikaa,
joista kahta en tuntenut.
Me poltimme ruohoa. En ollut kokeillut sitä aiemmin.
Muistan, miten kaikki alkoi keinua.
Menin huoneeseeni, ja kaksi pojista seurasi minua sinne -
ja lukitsi oven.
Olin sekaisin, enkä tiennyt, mitä oli tapahtumassa.
He raiskasivat minut.
Sitten...
Sain kuulla, että sama poika -
oli raiskannut toisen tytön kahdeksan kuukautta myöhemmin.
Se oli kamalaa.
Jos olisin tehnyt asiasta ilmoituksen poliisille,
se toinen tyttö olisi säästynyt. Hän oli 14-vuotias.
En muista paljonkaan.
Yritin lähteä pois.
He löivät minua ja mursivat leukani.
Olin tajuton kuuden tunnin ajan.
He raiskasivat minua koko sen ajan, kunnes heräsin.
Ja sen jälkeen minä...
kävelin kotiin seuraavana päivänä verisissä vaatteissa.
Olin sammunut lattialle.
18-vuotias poika makasi päälläni.
He ottivat kuvia.
Anteeksi.
He ottivat kuvia ja laittoivat ne nettiin.
Teimme siitä heti ilmoituksen.
Se vei heiltä ikuisuuden. Teimme ilmoituksen uudestaan.
Sitten kaikki pimeni. Muistan, että heräsin pihalla.
Minua paleli, ja yritin päästä ovelle.
Jalkani olivat tunnottomat.
Muistan nähneeni unen,
joka oli kuin valveunta, jossa isäni sanoi:
"Sinun pitää mennä sisälle." Mutta kukaan ei uskonut minua.
On aivan uskomatonta, miten ihmiset haukkuvat,
ja miten totuus peittyy, kun moni ei usko uhria.
Kamppailen yhä joka päivä -
ja vakuutan itselleni, että toimin oikein vielä nytkin.
Daisy, Ella ja Jada... Me olemme kuin armeija.
Onneksi te olette täällä.
Vesi on aina yhtä kylmää.
Daisy pärjää jo paremmin.
Saimme hänelle hyvän terapeutin.
Hän on herttainen tyttö, joka on kuin siili.
Hän tökkii piikeillään, ennen kuin pehmeä sisin paljastuu.
Se on surullista, mutta...
Minun ei tarvitse enää kantaa häntä kylppäristä ensiapuun,
mikä on siunaus jo sinällään.
Rakas Herra.
Taistelemme läpi elämän.
Anna reilu tilaisuus.
Tilaisuus ansaita merkkimme.
Jos me voitamme.
Sääntöjen mukaan.
Jos häviämme.
Seisomme tien varrella.
Joka päivä.
Paranemme koko ajan.
Kunnes meitä ei voiteta.
Meitä ei voiteta.
Muistatteko merkit?
Kärky.
-Kolme askelta. -Niin.
Onko kysyttävää? Keskittykää. Nyt pelataan.
En olisi uskonut valmentavani junnuja.
Kun minua pyydettiin tähän, pyörittelin silmiäni.
"He eivät kestä. Panen heidät kärsimään."
Mutta lapsiin syntyy side.
-Mene! -Juokse jo!
En aikonut opettaa heille asioita elämästä,
kunnes kuulin parin pojan -
kommentoivan jotain tyttöä.
Kutsuin kaikki pelaajat koolle ja sanoin:
"Minä opetan teille baseballia,
mutta en hyväksy tällaista.
En halua tätä.
Te saatte käyttäytyä niin, mutta joukkueessamme ei tehdä niin.
Jokainen teistä voi poistua niin halutessaan."
Sen yhden kerran jälkeen homma lähti toimimaan.
En pyri heidän isäkseen,
mutta haluan olla osa jotain itseäni suurempaa.
Ja ehkä voin samalla auttaa heitä.
Syöksy!
Kilpaillaan.
Sillä lailla.
On hienoa nähdä heidän kasvavan.
He auttavat minua.
He opettavat minulle asioita itsestäni tuossa iässä.
Alan ymmärtää asioita paljon paremmin.
-Niin sitä pitää. -Hyvä.
-Hienoa, Johnny. -Tsemppiä.
Me hyvästelimme Audrien.
Mutta me myös mietimme:
"Mikä kamala asia sai hänet tekemään tämän?"
NUKKUI POIS LIIAN PIAN
Raiskauksen jälkeen -
hänen viestinsä jäivät Facebook Messengeriin.
Joskus hänen kiusaajansa oli kasvoton tai nimetön.
Tiedämme, että kun hän tutki omaa tapaustaan...
AUDRIEN ÄITI
...hän tunsi, että raiskauksen takia -
hänen maineensa oli pilalla.
Se oli pilalla lopullisesti.
Hän ei nähnyt...
tunnelin päässä valoa tai tulevaisuutta.
SARATOGAN LUKIO PERUSTETTU 1959
Pojat olivat silloin 15-vuotiaita.
He saivat rangaistuksen lapsipornon hallussapidosta -
ja seksuaalisesta väkivallasta.
AUDRIEN ISÄ
Useita rikoksia kummallakin pojalla.
Toinen sai 30 päivää, toinen 45 päivää.
Mutta vain viikonloppuisin.
Jälki-istuntoa viikonloppuisin.
Heitä ei erotettu koulusta edes määräajaksi.
Tiesimme, että alaikäisinä he pääsevät hyvin vähällä.
Annan ehdot, niin voimme käydä ne läpi.
Pojat myöntävät syytökset,
jotka on esitetty Audrie Pottia koskevassa kanteessa.
Toiseksi vaaditaan, että heidän kirjallinen anteeksipyyntönsä on julkinen.
He pahoittelevat perheen surua ja käyvät läpi -
Larrylle ja Sheilalle tärkeät asiat.
Jos juttu olisi päätynyt oikeuden eteen,
emme olisi saaneet tällaista tulosta.
Ja kuka tietää...
Teimme kanteen,
koska tiesimme, ettemme saa oikeutta nuorten tuomioistuimessa.
Olin sitä mieltä, että siviilikanne -
olisi julkinen ja kertoisi kaikille, mitä tapahtui.
Heidän piti kantaa vastuu teostaan.
Me halusimme puhdistaa Audrien maineen.
Kyllä. Täällä tapahtui jotain väärää, jota ei saa tapahtua muille.
Audrie oli tarkka yksityisyydestään.
Tämä onnistui vain, koska hän ei ole enää täällä.
Minusta tuntuu, että vielä enemmän kuin ennen -
aiheesta puhutaan laajalti.
Tällaisen täytyy loppua.
KALIFORNIAN KORKEIN OIKEUS SANTA CLARAN PIIRIKUNTA
SHEILA JA LAWRENCE POTT VS. JOHN B JA JOHN R, VASTAAJAT.
SOPIMUS
Sopimuksessa vaadittiin,
että suostumme tähän 45 minuutin haastatteluun.
45 MINUUTIN HAASTATTELU
MYÖNNÄMME TEKOMME
Meidän piti myöntyä ehtoihin, jotta pääsen lukiosta.
JAOIMME AUDRIEN KUVIA
AUDRIE OLI TAJUTON
Opin tästä paljon.
AUDRIE EI SUOSTUNUT
Pojat ja tytöt ajattelevat asioista eri tavalla.
AUDRIE EI ANSAINNUT
Mitä opit tytöistä?
Tytöt juoruavat.
He juoruilevat paljon.
PYYDÄMME PERÄTTÖMIÄ HUHUJA ANTEEKSI
Pojat ovat rennompia, eivätkä välitä asioista niin paljon.
Olen oppinut ainakin sen.
Oliko sinä yönä jokin hetki,
jolloin tiesit jutun menneen liian pitkälle?
Oliko sinulla sellainen hetki?
-Oli. -Pystytkö puhumaan siitä?
En oikein tiedä. Olen ollut onneton sen jälkeen.
Se ei ollut oikein.
Tiesin sen silloin.
Me ryyppäsimme, eikä tilanne ollut meidän mielestämme hyvä.
Mikään ei ollut hyvin,
mutta se ei tuntunut minusta hyvältä.
Joka päivä tai jotain.
En tiedä, mitä ajattelin.
Mutta en osannut kuvitella, että tässä kävisi näin.
En uskonut, että elämäni mullistuisi.
En tiedä.
Muuttuisi ikiajoiksi.
ALBANY R - III LUKIO / YLÄASTE
DAISYN LAKKIAISPÄIVÄ 17. TOUKOKUUTA 2015
En tiedä, mitä niille pojille on tapahtunut sen jälkeen.
Minusta tuntuu,
että koska he eivät ole joutuneet kokemaan yhtä pahoja juttuja kuin minä,
he eivät ole ehtineet miettiä itseään.
Muuten he olisivat astuneet esiin ja ottaneet vastuun teostaan.
Elämäni tässä vaiheessa -
en tunnista tyttöä, joka olin neljä vuotta sitten.
Jossain vaiheessa janosin kostoa,
enkä toivonut mitään muuta.
Mutta on rankkaa -
elää täynnä vihaa ja sellaista, joten ajattelin:
"En jaksa enää olla vihainen kaikille -
ja murjottaa tunteiden armoilla.
Haluan olla iloinen ja elää taas."
Tein sitten niin.
Se ei tarkoita unohtamista -
vaan anteeksiantamista menneille.
Daisy Coleman saa urheilustipendin -
Missouri Valleyn yliopistosta.
SARATOGAN LUKION VALMISTUJAISET 4. KESÄKUUTA 2015
Vuonna 2015 valmistuneet luovuttavat kunniatodistuksen Audrie Taylor Pottille.
En uskaltanut tehdä rikosilmoitusta,
koska minua kiusattiin, syrjittiin ja uhkailtiin.
Löysin ääneni, kun suostuin ensimmäiseen haastatteluun.
Pojat tallensivat ja kuvasivat raiskauksen -
ja laittoivat kuvat nettiin.
Minut ymmärrettiin väärin vuosia,
ja sain kokea paljon tuskaa ja inhosin itseäni.
Päätin puhua asiasta, jos kukaan muu ei puhu.
Ystäväni eivät tukeneet minua, joten kehotan muita puhumaan.
Äänien armeijaa ei voi ohittaa.
Haluaisin nähdä ihmisten puolustavan uhreja.
Vihollisten sanat eivät ole yhtä kauheita kuin ystävien vaikeneminen.
Kiitoksia.
DAISY COLEMAN PÄIVITTI KUVANSA
#OLENJADA
AUDRIELLE
Elokuva on omistettu Audrie Pottille, Catherine Daisy Colemanille -
ja kaikille seksuaalisesta väkivallasta selvinneille.
Lisätietoja ja vaikuttamisideoita: audrieanddaisy.com